Diari Oficial de la Generalitat Valenciana


Sumari del DOGV 3412, del 14-01-1999 (1998/11014)

RESOLUCIÓ de 16 de desembre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l'Acord Marc entre la Conselleria de Cultura, Educació i Ciència, de la Generalitat Valenciana, l'Associació Espanyola de Fabricants de Joguets (AEFJ) i l'Associació d'Investigació de la Indústria del Joguet (AIJU), per a col·laborar en la gestió de la Formació en Centres de Treball (FCT) dels alumnes d'Operacions de transformació de plàstics i cautxú.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3412

Data del DOGV
:   14-01-1999

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/11618


Data del document
:   16-12-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 16 de desembre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l'Acord Marc entre la Conselleria de Cultura, Educació i Ciència, de la Generalitat Valenciana, l'Associació Espanyola de Fabricants de Joguets (AEFJ) i l'Associació d'Investigació de la Indústria del Joguet (AIJU), per a col·laborar en la gestió de la Formació en Centres de Treball (FCT) dels alumnes d'Operacions de transformació de plàstics i cautxú. [1998/S11393]
  
Subscrit, després de la tramitació prèvia reglamentària, entre la Conselleria de Cultura, Educació i Ciència, de la Generalitat Valenciana, l'Associació Espanyola de Fabricants de Joguets (AEFJ) i l'Associació d'Investigació de la Indústria del Joguet (AIJU), el dia 19 de novembre de 1998, un Acord Marc per a col·laborar en la gestió de la Formació en Centres de Treball (FCT) dels alumnes d'Operacions de transformació de plàstics i cautxú, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Acord, que ha quedat inscrit en el Registre de Convenis amb el número 1206/98, i que figura com a annex d'aquesta resolució.
  
València, 16 de desembre de 1998.- La Subsecretaria del Secretariat del Govern i Relacions amb les Corts: Catalina Escuin Palop.
  
Acord Marc entre la Conselleria de Cultura, Educació i Ciència, de la Generalitat Valenciana, l'Associació Espanyola de Fabricants de Joguets (AEFJ) i l'Associació d'Investigació de la Indústria del Joguet (AIJU), per a col·laborar en la gestió de la Formació en Centres de Treball (FCT) dels alumnes d'Operacions de transformació de plàstics i cautxú
  
Reunits
  
El conseller de Cultura, Educació i Ciència, el senyor Francisco Camps Ortiz, fent ús de les atribucions previstes en l'article 35 de la Llei 5/1983, de 30 de desembre, del Govern Valencià.
  
El president de l'Associació Espanyola de Fabricants de Joguets (AEFJ), el senyor Salvador Miró Sanjuan, fent ús de les atribucions que li conferixen els estatuts de AEFJ.
  
El president de l'Associació d'Investigació de la Indústria del Joguet (AIJU), el senyor Alejandro Beltrán Vilaplana, fent ús de les atribucions que li conferixen els estatuts de AIJU,
  
Exposen:
  
Que les parts consideren d'interés mutu la implantació a la Comunitat Valenciana d'una oferta de Formació Professional Específica capaç de satisfer adequadament la demanda de recursos humans per part del mercat de treball.
  
Que un eficaç sistema de Formació Professional exigix l'articulació amb les espectatives de desenrotllament econòmic i social de la Comunitat i la concreta vinculació dels centres docents a l'entorn productiu.
  
Que la Llei Orgànica 1/1990, de 3 d'octubre, d'Ordenació del Sistema Educatiu, establix en l'article 34 la necessitat de tindre en compte l'entorn socioeconòmic dels centres docents i l'obligació d'incloure en el currículum dels ensenyaments de Formació Professional Específica una fase de formació pràctica en els centres de treball, ordenant a les administracions educatives arbitrar els mitjans necessaris per a incorporar les empreses i les institucions al desenrotllament d'estos ensenyaments.
  
Que, per tot això, estimen de gran interés establir una línea de cooperació que tendisca a millorar la qualificació professional, present i futura, dels treballadors, professors i alumnes.
  
En conseqüència, les parts, acorden:
  
Primer
  
Establir una col·laboració entre la Conselleria de Cultura, Educació i Ciència, AEFJ i AIJU, a fi de contribuir adequadament a garantir la realització del mòdul professional de FCT de tots els alumnes que cursen el cicle formatiu conduent a l'obtenció del títol de Tècnic en operacions de transformació de plàstics i cautxú.
  
Segon
  
L'Associació Espanyola de Fabricants de Joguets (AEFJ) i l'Associació d'Investigació de la Indústria del Joguet (AIJU) col·laboraran preferentment en:
  
a) Confeccionar un catàleg d'empreses i centres de treball que reunisquen els requisits mínims establits per l'administració educativa i desitgen col·laborar en la realització de les pràctiques formatives, determinant els llocs formatius potencialment oferits, tot això en l'àmbit de la Comunitat Valenciana.
  
b) Efectuar una correspondència entre l'oferta de llocs formatius del referit catàleg i la demanda estimada per curs acadèmic en funció de les dades relatives de matrícula d'alumnes subministrades per la Conselleria.
  
c) Assessorar empreses col·laboradores en tots aquells aspectes referents a la posada en marxa i realització de les pràctiques formatives, especialment pel que fa a la naturalesa jurídica de la relació empresa-centre educatiu i la relació alumne-empresa, les necessitats organitzatives que genera a l'empresa l'existència dels llocs formatius, la selecció d'instructors de les empreses, els objectius formatius i continguts de les programacions de pràctiques i, en general, d'aquells altres que tenen interés en el procés.
  
d) Elaborar un pla de seguiment i avaluació global de les pràctiques formatives dels alumnes d'Operacions de transformació de plàstics i cautxú.
  
Tercer
  
La Conselleria de Cultura, Educació i Ciència, es reserva les següents funcions i facultats:
  
a) Informar sobre els requisits mínims que han de reunir les empreses potencialment col·laboradores en relació a la seua capacitat tecnològica, qualitat dels processos o de prestació de servicis, interés dels equipaments i qualitat dels recursos humans, tot això en funció de la naturalesa i dels objectius de les programacions de les pràctiques formatives.
  
b) Subministrar totes les dades relatives a la matrícula d'alumnes d'Operacions de transformació de plàstics i cautxú, afavorint d'esta manera la concreció dels llocs formatius demandats curs a curs, dades que s'incorporaran al document de planificació i seguiment del programa de col·laboració.
  
c) Col·laborar en la confecció del pla de seguiment i avaluació global de les pràctiques formatives dels alumnes d'Operacions de transformació de plàstics i cautxú.
  
Quart
  
Les despeses que originen les actuacions precises per a complir els objectius del present acord seran atesos en els termes que s'establisquen en convenis singulars
  
Quint
  
Es constituïx una comissió de seguiment del present acord integrada per 2 persones de cada institució, nomenades pels respectius firmants.
  
Sext
  
Seran funcions de la comissió de seguiment:
  
a) Efectuar un seguiment i avaluació de l'acord.
  
b) Programar les accions concretes per a aconseguir els objectius exposats en el present acord.
  
c) Estudiar noves fórmules de col·laboració.
  
d) Proposar els continguts dels convenis singulars.
  
Sèptim
  
El present acord afecta a l'àmbit de la Comunitat Valenciana i entrarà en vigor a partir del moment de la seua firma. Té caràcter anual, prorrogable per períodes de temps iguals, excepte denúncia d'una de les parts, que, com a mínim, haurà d'efectuar-se amb dos mesos d'antelació a l'inici del curs escolar.
  
Les parts, considerant conforme el contingut del present acord, i perquè així conste i en prova de conformitat, firmen el mateix, en cinc exemplars, al lloc i data al principi indicats.
  
València, 19 de novembre de 1998.- El conseller de Cultura, Educació i Ciència: Francisco Camps Ortiz. El president de l'Associació d'Investigació de la Indústria del Joguet (AIJU): Alejandro Beltrán Vilaplana. El president de l'Associació Espanyola de Fabricants de Joguets (AEFJ): Salvador Miró Sanjuán.